**MESTNA OBČINA LJUBLJANA**, Mestni trg 1, 1000 Ljubljana, ki jo zastopa župan Zoran Janković

Matična številka: 5874025000

Identifikacijska številka za DDV: SI67593321

(v nadaljevanju: MOL)

in

……………………………………………………., ki ga/jo zastopa:

Matična številka:

Identifikacijska številka za DDV/ davčna številka:

(v nadaljevanju: prejemnik)

skleneta naslednjo

# P O G O D B O

**o sofinanciranju dejavnosti za predšolske otroke iz MOL v letu 2018**

**Sklop A: Obogatitvene dejavnosti za predšolske otroke iz javnih vrtcev**

**MOL v letu 2018**

1. člen

S to pogodbo bo MOL sofinanciral, prejemnik pa izvajal naslednje obogatitvene dejavnosti:………………………………. (v nadaljevanju: dejavnosti), ki so bile izbrane s sklepom št. ………….z dne …………. (v nadaljevanju: sklep) na podlagi Javnega razpisa za sofinanciranje dejavnosti za predšolske otroke iz MOL v letu 2018 (Uradni list RS, št………; v nadaljevanju: javni razpis).

Prejemnik se zavezuje, da bo dejavnost/-i izvedel v skladu z opisom vsebine iz svoje prijave na javni razpis številka ……….. z dne…………… (v nadaljevanju: prijava), ki je kot priloga sestavni del te pogodbe, najkasneje do 31. 12. 2018.

2. člen

Celotna ocenjena vrednost dejavnosti iz 1. člena te pogodbe znaša z vključenim DDV ………………… EUR (z besedo …………………… evrov xx/100).

MOL in prejemnik se dogovorita, da bo MOL, v skladu s sprejetim finančnim načrtom sofinanciranja dejavnosti za predšolske otroke iz MOL v letu 2018 – Sklop A: obogatitvene dejavnosti za predšolske otroke iz javnih vrtcev MOL v letu 2018 prispeval sredstva za izvedbo posamezne dejavnosti iz 1. člena te pogodbe v letu 2018 do višine ……………………. EUR (z besedo …………………… evrov xx/100).

V primeru, da bodo dejanski (končni) stroški izvedbe dejavnosti nižji od celotne ocenjene vrednosti iz prvega odstavka tega člena, se delež sofinanciranja MOL sorazmerno zniža.

3. člen

MOL bo sredstva za sofinanciranje izvajanja dejavnosti iz te pogodbe v višini iz 2. člena te pogodbe nakazal na prejemnikov transakcijski račun št. SI56 XXXX XXXX XXXX XXX, odprt pri banki \_\_\_\_\_\_\_\_\_\_\_\_\_\_\_ , 30. dan po prejemu zahtevka za izplačilo sredstev ter popolnega delnega poročila.

Prejemnik je dolžan predložiti MOL zahtevek za izplačilo sredstev in delno poročilo **tako, da ju MOL prejme najkasneje do 10. 10. 2018, na naslov** Mestna občina Ljubljana, Mestni trg 1, 1000 Ljubljana, za Oddelek za predšolsko vzgojo in izobraževanje**. Kasnejših zahtevkov za izplačilo MOL ne bo upošteval.**

Zahtevek za izplačilo mora obvezno vsebovati številko pogodbe C7560-XX-XXXXXX, sicer bo zavrnjen kot nepopoln. Če zadnji dan plačilnega roka sovpada z dnem, ko se po zakonu ne dela, se za zadnji dan plačilnega roka šteje naslednji delovni dan.

V kolikor bo prejemnik zaključil z izvajanjem dejavnosti do 10. 10. 2018, namesto delnega poročila predloži zahtevek za izplačilo sredstev in zaključno poročilo s prilogami ter s prikazom vseh stroškov za izvajanje dejavnosti.

Zahtevek za izplačilo sredstev in delno (zaključno) poročilo o izvajanju dejavnosti se morata posredovati v isti pisemski ovojnici. Delno in zaključno poročilo mora prejemnik dostaviti na predpisanih obrazcih, ki so del razpisne dokumentacije javnega razpisa.

4. člen

Delno poročilo, ki ga prejemnik posreduje MOL, mora vsebovati:

* poročilo o izvajanju dejavnosti s priloženimi fotokopijami računov oz. drugih računovodskih listin ter fotokopije dokazil o plačilu teh stroškov (potrjen računovodski izpis, bančno potrdilo o plačilu ipd.), ki jih prejemnik uveljavlja kot dokazilo za upravičene stroške dejavnosti in s tem kot podlago za izplačilo sredstev za znesek sofinanciranja iz proračuna MOL;
* za obdobje od 10. 10. 2018 do 31. 12. 2018 mora prejemnik napovedati realizacijo izvajanja dejavnosti do konca leta in k delnemu poročilu priložiti fotokopije predračunov oz. ponudb za predvidene stroške, ki bodo nastali do 31. 12. 2018.

5. člen

Zaključno poročilo o celotnem izvajanju dejavnosti v letu 2018 ter celoten obračun stroškov za njihovo izvajanje, h kateremu se priložijo fotokopije preostalih računov oz. drugih računovodskih listin, ki izkazujejo nastanek stroškov za izvajanje dejavnosti v obdobju od 10. 10. 2018 do 31. 12. 2018, ter fotokopije dokazil o plačilu teh stroškov (potrjen računovodski izpis, bančno potrdilo o plačilu ipd.), mora prejemnik oddati **najkasneje do 31. 1. 2019.**

**V kolikor bo prejemnik sredstev zaključil z izvajanjem dejavnosti do 10. 10. 2018, zaključno poročilo vsebuje zgoraj zahtevane priloge za celotno obdobje izvajanja dejavnosti.**

Sredstva se po tej pogodbi črpajo v letu 2018. MOL si pridržuje pravico do znižanja dodeljene višine sredstev za dejavnosti v primeru, da se razpoložljiva sredstva spremenijo v postopku sprejemanja rebalansa proračuna MOL za leto 2018, kar se uredi z dodatkom k pogodbi.

6. člen

Prejemnik se zavezuje, da bo skladno s prijavo na javni razpis izvajal brezplačne dejavnosti za predšolske otroke iz javnih vrtcev v MOL. Dodatne stroške, ki so vezani na dejavnosti izven stavbe in igrišča vrtca, (npr. vstopnine, prevozi), lahko plačajo tudi starši. Pri tem pa je potrebno otrokom, za katere starši tovrstnih dodatnih stroškov ne morejo kriti, zagotoviti brezplačno udeležbo.

7. člen

Prejemnik mora za znesek sofinanciranja dejavnosti s strani MOL ob zahtevku za izplačilo in poročilu iz 3., 4. in 5. člena te pogodbe o izvajanju dejavnosti predložiti MOL fotokopije računov in potrdil o plačilu oziroma drugih knjigovodskih listin, ki vsebinsko utemeljujejo nastale stroške. Samo dejansko nastali in plačani stroški (izdatki) v času trajanja dejavnosti, z dokazili o plačilu, se štejejo za upravičene za sofinanciranje. Neupravičeni stroški izvedbe dejavnosti vedno predstavljajo breme, ki ga nosi prejemnik.

Da so stroški v okviru dejavnosti upravičeni:

* morajo biti z dejavnostjo neposredno povezani;
* morajo biti nujno potrebni za uspešno izvedbo dejavnosti in so v skladu s cilji dejavnosti;
* morajo biti določeni v prijavi prejemnika;
* morajo biti v skladu z načeli dobrega finančnega poslovanja, zlasti glede cenovne primernosti in stroškovne učinkovitosti;
* morajo dejansko nastati in izvajalec hrani dokazila o plačilu;
* morajo nastati in so plačani v obdobju porabe sredstev;
* morajo temeljiti na verodostojnih knjigovodskih in drugih listinah in so izkazani v skladu z veljavnimi predpisi in se glasijo na vlagatelja;
* niso in ne bodo financirani od drugih sofinancerjev dejavnosti.

8. člen

V primeru, da prejemnik ne predloži poročil iz 3., 4. in 5. člena te pogodbe v pogodbeno določenem roku, MOL pisno pozove prejemnika k predložitvi poročila in določi nov rok za predložitev poročila. Če prejemnik ne predloži poročila v zahtevanem roku, MOL lahko odstopi od te pogodbe. V tem primeru je prejemnik dolžan povrniti MOL vsa prejeta sredstva, skupaj z zakonitimi zamudnimi obrestmi od dneva prejetja sredstev do dneva vračila.

MOL bo prejete zahtevke za izplačilo, delno in zaključno poročilo pregledal v 30 dneh od dneva prejema, potrjenega s strani skrbnice pogodbe in po potrebi v tem roku obvestila prejemnika o svoji zahtevi za dopolnitev oz. spremembo poročila.

Če MOL sklene, da je potrebno poročilo dopolniti oz. spremeniti, določi prejemniku primeren rok, v katerem mora le-ta predložiti dopolnjeno ali spremenjeno poročilo.

Če prejemnik ne predloži dopolnjenega ali spremenjenega poročila o opravljenem delu oz. porabi sredstev v zahtevanem roku ali če dopolnjeno ali spremenjeno poročilo še vedno ne bo ustrezno, MOL lahko odstopi od te pogodbe. V tem primeru je prejemnik dolžan povrniti MOL vsa prejeta sredstva, skupaj z zakonitimi obrestmi od dneva prejetja sredstev do dneva vračila.

Skrbnica pogodbe na strani MOL bo ob predložitvi zaključnega poročila preverila skladnost višine dodeljenih proračunskih sredstev MOL z višino dejanskih stroškov za izvedbo dejavnosti. V primeru, da MOL ugotovi, da je bilo prejemniku izplačano več sredstev, kot jih je dejansko porabil za izvedbo dejavnosti, da je delež financiranja dejavnosti s strani MOL višji, kot je dogovorjeno s to pogodbo, ali da sredstva niso bila uporabljena za namen, dogovorjen s to pogodbo, se prejemnik zavezuje, da bo MOL povrnil neupravičeno prejeta sredstva v ugotovljeni višini, skupaj z zakonitimi zamudnimi obrestmi od dneva prejetja sredstev do dneva vračila, in sicer v roku 30 dni od prejema pisnega poziva MOL za povrnitev sredstev.

9. člen

Prejemnik se zavezuje, da bo z izvedbo dejavnosti zagotovil rezultate v skladu s prijavo iz 1. člena te pogodbe in da bo sredstva, pridobljena po tej pogodbi, uporabil izključno za namen, za katerega so mu bila dodeljena.

10. člen

V primeru, da nastopijo okoliščine, ki utegnejo vplivati na terminsko in/ali vsebinsko in/ali finančno izvedbo dejavnosti, za katero so dodeljena sredstva proračuna MOL, mora prejemnik nemudoma oz. najkasneje v 8 dneh od nastanka okoliščine pisno obrazložiti in utemeljiti svoj predlog za spremembo terminske in/ali vsebinske in/ali finančne izvedbe dejavnosti glede na predviden terminski in/ali vsebinski in/ali finančni plan. V nasprotnem primeru prejemnik izgubi pravico do nadaljnje porabe sredstev po tej pogodbi.

Prejemnik lahko predlaga spremembo dejavnosti samo v obsegu in na način, ki ne pomeni bistveno drugačne terminske oziroma vsebinske oziroma finančne izvedbe glede na predvideni terminski in/ali vsebinski in/ali finančni plan.

MOL glede na spremenjene okoliščine oceni, ali še vztraja pri dogovorjenem obsegu sofinanciranja dejavnosti iz te pogodbe, zmanjša delež sofinanciranja po tej pogodbi ali pa odstopi od te pogodbe.

V primeru, da MOL zmanjša delež sofinanciranja dejavnosti iz te pogodbe, se pogodbeni stranki dogovorita o novih pogojih v obliki pisnih dodatkov k tej pogodbi.

Spremembe se ne morejo nanašati na prenos dejavnosti ali izplačil v leto 2019.

11. člen

Prejemnik mora zagotoviti, da nobena od oseb, ki so povezane z izvajanjem dejavnosti po tej pogodbi, ni bila pravnomočno obsojena zaradi kaznivega dejanja zoper spolno nedotakljivost, kar mora na poziv MOL tudi izkazati z ustreznimi dokazili. V primeru, da prejemnik ne predloži ustreznih dokazil oziroma da se izkaže, da so v dejavnosti sodelovale oz. sodelujejo osebe, ki so bile kaznovane za kaznivo dejanje zoper spolno nedotakljivost, je to razlog za takojšno prekinitev pogodbe. Prejemnik mora vsa prejeta sredstva, ki so mu bila s strani MOL nakazana za izvedbo dejavnosti, vrniti na račun MOL v roku 30 dni od dneva prekinitve te pogodbe.

12. člen

MOL in prejemnik se dogovorita, da sta za izvajanje te pogodbe odgovorna/-i naslednja/-i pooblaščena/-i predstavnika/-ci:

* na strani MOL iz Oddelka za predšolsko vzgojo in izobraževanje, Odsek za

predšolsko vzgojo, Violeta Logar, ki je skrbnica pogodbe, [violeta.logar@ljubljana.si](mailto:violeta.logar@ljubljana.si),

tel. 306 4018

* na strani prejemnika ……….., e-mail………., tel……….

Pogodbeni stranki soglašata, da sme do spremembe pooblaščenega predstavnika/-ce priti izključno v primeru nastanka objektivnih okoliščin. V primeru spremembe pooblaščenega predstavnika/-ce se pogodbeni stranki pisno obvestita.

13. člen

Prejemnik se zaveže, da bo o morebitnih spremembah svojih podatkov iz te pogodbe (naziv, naslov, transakcijski račun, zastopnik, odgovorni predstavnik za izvajanje te pogodbe) sproti pisno obveščal MOL.

14. člen

V imenu MOL ima njegova pooblaščena predstavnica pravico:

- izvajati nadzor nad izvajanjem dejavnosti,

- izvajati nadzor nad namensko porabo proračunskih sredstev MOL,

- pregledovati dokumentacijo in obračun stroškov v zvezi z izvajanjem dejavnosti,

- ugotavljati skladnost dejavnosti s to pogodbo in z opisom vsebine iz prijave na javni razpis,

- ugotavljati smotrnost uporabe sredstev za doseganje namena in ciljev iz te pogodbe,

prejemnik pa ji je dolžan to omogočiti.

15. člen

MOL lahko z enostransko izjavo v pisni obliki, ki jo s priporočeno pošto s povratnico naslovi na prejemnika, odstopi od te pogodbe in zahteva vračilo že izplačanih proračunskih sredstev, skupaj z zakonitimi zamudnimi obrestmi od dneva prejetja sredstev do dneva vračila, poleg primerov, določenih s to pogodbo, tudi v naslednjih primerih:

* če mu prejemnik ne omogoči nadzora v skladu z določili te pogodbe,
* če prejemnik ne predloži poročila v pogodbeno dogovorjenem roku,
* če se ugotovi, da je prejemnik nenamensko uporabil prejeta sredstva ali da jih je pridobil na podlagi neresničnih podatkov,
* če prejemnik kako drugače ne izpolnjuje svojih obveznosti iz te pogodbe.

Odstop od te pogodbe učinkuje z dnem prejetja izjave o odstopu, ki jo MOL v skladu s prvim odstavkom tega člena pošlje prejemniku.

16. člen

Prejemnik/vlagatelj se zavezuje, da bo v celoti in dosledno upošteval 10. člen Odloka o grbu, zastavi in imenu Mestne občine Ljubljana ter znaku Ljubljana (Uradni list RS, št. 32/12) in njegove morebitne spremembe. Prejemnik/vlagatelj je dolžan pri objavah in predstavitvah programa/projekta iz te pogodbe oz. pri vseh drugih oblikah javnega nastopanja in izdajanja publikacij, promocijskega in drugega informativnega gradiva v zvezi z njim navesti, da je njegovo izvajanje sofinanciral MOL. V primeru objave simbolov sofinancerjev mora prejemnik objaviti tudi grb s pripisom Mestna občina Ljubljana.

17. člen

V primeru, da je pri izvedbi **javnega razpisa**, za izbor prejemnika po tej pogodbi ali pri izvajanju te pogodbe kdo v imenu ali na račun druge pogodbene stranke, predstavniku, zastopniku ali posredniku MOL, uslužbencu mestne uprave, funkcionarju obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je MOL povzročena škoda ali je omogočena pridobitev nedovoljene koristi predstavniku, zastopniku ali posredniku MOL, uslužbencu mestne uprave, funkcionarju, drugi pogodbeni stranki ali njenemu predstavniku, zastopniku, posredniku, je ta pogodba nična.

MOL bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

18. člen

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Ljubljani.

19. člen

Vse spremembe in dopolnitve te pogodbe se dogovorijo v obliki pisnih dodatkov k pogodbi.

20. člen

Ta pogodba je sestavljena v treh enakih izvodih, od katerih prejme MOL dva izvoda, prejemnik pa en izvod.

21. člen

Pogodba je sklenjena in začne veljati z dnem, ko jo podpišeta obe pogodbeni stranki.

|  |  |
| --- | --- |
| Številka: | Številka pogodbe: C7560-18-XXXXXX  Številka dok. DS: |
| Datum: | Datum: |
|  |  |
| PREJEMNIK | MESTNA OBČINA LJUBLJANA |
|  |  |
| Zastopnik/-ca | Župan  Mestne občine Ljubljana |
|  | *Zoran JANKOVIĆ* |
|  |  |

Žig Žig